CELEX: 32000R1209
Language: hr
Date: 2000-06-08
Title: Uredba Komisije (EZ) br. 1209/2000 od 8. lipnja 2000. o određivanju načinâ dostavljanja propisanih člankom 41. Ugovora o osnivanju Europske zajednice za atomsku energiju

12/Sv. 003
            
            
               HR
            
            
               Službeni list Europske unije
            
            
               41
            
         32000R1209
   
               L 138/12
            
            
               SLUŽBENI LIST EUROPSKE UNIJE
            
            
               08.06.2000.
            
         
      UREDBA KOMISIJE (EZ) br. 1209/2000
   od 8. lipnja 2000.
   o određivanju načinâ dostavljanja propisanih člankom 41. Ugovora o osnivanju Europske zajednice za atomsku energiju
   KOMISIJA EUROPSKIH ZAJEDNICA,
   uzimajući u obzir odredbe Ugovora o osnivanju Europske zajednice za atomsku energiju, a posebno članak 41.,
   uzimajući u obzir odredbe Uredbe Vijeća (Euratom) br. 2587/1999 od 2. prosinca 1999. (1) o određivanju ulagačkih projekata koje treba dostaviti Komisiji u skladu s člankom 41. Ugovora,
   budući da:
   Odgovornost je Komisije, u mjeri potrebnoj za ispunjavanje zadatka koji joj je prenesen na temelju poglavlja IV. Ugovora, da odredi postupak za ispunjavanje obveze nametnute osobama i poduzećima člankom 41. da dostavljaju ulagačke projekte koji se odnose na nova postrojenja, kao i na zamjene ili preinake, a koji ispunjavaju kriterije s obzirom na vrstu i veličinu utvrđene od strane Vijeća,
   DONIJELA JE OVU UREDBU:
   Članak 1.
   Ulagački projekti koji se odnose na nova postrojenja, kao i na zamjene ili preinake, a koji ispunjavaju kriterije s obzirom na vrstu i veličinu utvrđene Uredbom (Euratom) br. 2587/1999, dostavljaju se Komisiji putem obrasca čiji je predložak priložen ovoj Uredbi.
   Članak 2.
   Obveza dostavljanja Komisiji ulagačkih projekata iz članka 41. Ugovora odnosi se na osobe i poduzeća uključena u industrijske aktivnosti navedene u Prilogu II. Ugovoru, u pogledu svih postrojenja koja su već izgrađena ili se trebaju izgraditi unutar Zajednice (za poduzeća koja imaju sjedište izvan Zajednice obvezu u odgovarajućim slučajevima ispunjava lokalna uprava).
   Članak 3.
   Ako su informacije koje treba priopćiti na temelju članka 41. Ugovora već dostavljene u okviru podnošenja općih podataka na temelju članka 37. Ugovora, priopćenje se može ograničiti na upućivanje na takvo prethodno podnošenje i, pored toga, na sve ostale informacije koje treba priopćiti u skladu sa sadržajem obrasca koji je priložen ovoj Uredbi.
   Članak 4.
   Svaka promjena u tijeku izvođenja ulagačkih projekata koji su Komisiji dostavljeni u skladu s ovom Uredbom predmetom je novog dostavljanja prema istim uvjetima.
   Članak 5.
   Komisija objavljuje svaku promjenu navedenog obrasca u Službenom listu Europskih zajednica.
   Članak 6.
   Uredba br. 1. Komisije EZAE-a od 5. studenoga 1958. (2) stavlja se izvan snage s učinkom od dana stupanja na snagu ove Uredbe.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. lipnja 2000.
      
         
            Za Komisiju
         
         Loyola DE PALACIO
         
         
            Potpredsjednik
         
      
   
   
      (1)  SL L 315, 9.12.1999., str. 1.
   
      (2)  SL 25, 27.11.1958., str. 511/58.
   PRILOG
   
      ULAGAČKI PROJEKT
   
   
      (predložak)
   
   
               Industrijske aktivnosti navedene u Prilogu II. Ugovoru
            
            
               Informacije koje treba dostaviti
            
         
               Sve aktivnosti od 1. do 13.
            
            
               
                           1.1.
                        
                        
                           Ime i adresa osobe ili poduzeća koje priopćuje ulagački projekt i, ako je potrebno, ime odgovorne osobe kojoj se prema potrebi mogu uputiti dodatna pitanja.
                        
                     
         
               
                           1.2.
                        
                        
                           Naziv ulagačkog projekta.
                        
                     
         
               
                           1.3.
                        
                        
                           Industrijske aktivnosti pod koje ulagački projekt potpada prema Prilogu II. Ugovoru.
                        
                     
         
               
                           1.4.
                        
                        
                           Radi li se o novom postrojenju, o zamjeni ili o preinaci?
                        
                     
         
               
                           1.5.
                        
                        
                           Upućivanje na dokumente u vezi s ulagačkim projektom koji su prethodno dostavljeni Euratomu (datum dopisivanja).
                        
                     
         
               
                           1.6.
                        
                        
                           Ime i adresa osobe (osoba) ili poduzeća (poduzećâ):
                           
                                       (a)
                                    
                                    
                                       koji će upravljati postrojenjem;
                                    
                                 
                                       (b)
                                    
                                    
                                       koji će pripremiti projekt za postrojenje;
                                    
                                 
                                       (c)
                                    
                                    
                                       koji će nadgledati i kontrolirati provođenje projekta;
                                    
                                 
                                       (d)
                                    
                                    
                                       koji će uglavnom biti odgovorni za pribavljanje opreme.
                                    
                                 
                     
         
               
                           1.7.
                        
                        
                           Metode financiranja.
                        
                     
         
               
                           1.8.
                        
                        
                           Zemljopisna lokacija.
                        
                     
         
               
                           1.9.
                        
                        
                           Kratak opis i opći planovi.
                        
                     
         
               
                           1.10.
                        
                        
                           Troškovi početnog uspostavljanja (u eurima) i raspodjela troškova na glavne sastavnice.
                        
                     
         
               
                           1.11.
                        
                        
                           Predloženi vremenski okvir za najvažnije narudžbe, za postrojenja i stavljanje u pogon, posebno za sklapanje prvih ugovora s dobavljačima o pokretanju građevinskih radova i planirani datum puštanja u rad.
                        
                     
         
               
                           1.12.
                        
                        
                           Opis eventualnih planova za stavljanje postrojenja izvan pogona.
                        
                     
         
               
                           1.13.
                        
                        
                           Službeno državno tijelo koje izdaje građevinske dozvole i dozvole korištenja: trajanje dozvole korištenja.
                        
                     
         
               
                           1.14.
                        
                        
                           Kratak opis eventualnih programa istraživanja i razvoja.
                        
                     
         
               Sve aktivnosti osim 11. (reaktori)
            
            
               
                           2.1.
                        
                        
                           Sastav i priroda proizvodnje; godišnji kapacitet.
                        
                     
         
               
                           2.2.
                        
                        
                           Glavna obilježja postrojenja.
                        
                     
         
               
                           2.3.
                        
                        
                           Ako se predlaže proširenje postrojenja, navesti na temelju kojeg postupka, u kojem razdoblju i u kojoj mjeri se planira izmijeniti godišnju proizvodnju.
                        
                     
         
               
                           2.4.
                        
                        
                           Ako se ne planira proširenje, navesti je li moguće, s obzirom na lokalne uvjete i druge okolnosti, povećanje godišnjeg proizvodnog kapaciteta i, ako jest, u kojoj mjeri.
                        
                     
         
               Za aktivnost 11.
            
            
               
                           3.1.
                        
                        
                           Naziv i vrsta planiranog reaktora i glavna namjena (glavne namjene).
                        
                     
         
               
                           3.2.
                        
                        
                           Glavna obilježja postrojenja.
                        
                     
         
               
                           3.3.
                        
                        
                           Glavna obilježja gorivnih elemenata koji će se koristiti.
                        
                     
         
               
                           3.4.
                        
                        
                           Značajke moderatora i reflektora.
                        
                     
         
               
                           3.5.
                        
                        
                           Značajke primarnog i sekundarnog hladila.
                        
                     
         
               Aktivnosti 3., 4., 5., 6., 7., 8., 9., 10.; prema potrebi 12., 13.
            
            
               
                           4.1.
                        
                        
                           Predloženi sastav i godišnja količina najvažnijih opskrbnih sredstava potrebnih za rad postrojenja, uključujući potrebe za energijom, uz navođenje predloženih dobavljača.
                        
                     
         
               Aktivnosti 4., 5., 7., 8., 11., 12.; prema potrebi 13.
            
            
               
                           5.1.
                        
                        
                           Gdje je to bitno, dodatni podaci o lokaciji postrojenja.
                        
                     
         
               Za aktivnost 1.
            
            
               
                           6.1.
                        
                        
                           Geologija nalazišta na kojem će se odvijati radovi.
                        
                     
         
               
                           6.2.
                        
                        
                           Dokazane zalihe nalazišta na kojem će se odvijati radovi.
                        
                     
         
               
                           6.3.
                        
                        
                           Procijenjene zalihe nalazišta na kojem će se odvijati radovi.
                        
                     
         
               
                           6.4.
                        
                        
                           Dokazane i procijenjene zalihe za koncesiju u cijelosti.
                        
                     
         
               Za aktivnost 5.
            
            
               
                           7.1.
                        
                        
                           Opis gorivnih elemenata.